CELEX: 62018CN0568
Language: el
Date: 2018-09-11 00:00:00
Title: Υπόθεση C-568/18 P: Αναίρεση που άσκησε στις 11 Σεπτεμβρίου 2018 η Rogesa Roheisengesellschaft Saar mbH κατά της αποφάσεως που εξέδωσε το Γενικό Δικαστήριο (πέμπτο τμήμα) στις 11 Ιουλίου 2018 στην υπόθεση T-643/13, Rogesa Roheisengesellschaft Saar mbH κατά Ευρωπαϊκής Επιτροπής

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/29
            
         
      Αναίρεση που άσκησε στις 11 Σεπτεμβρίου 2018 η Rogesa Roheisengesellschaft Saar mbH κατά της αποφάσεως που εξέδωσε το Γενικό Δικαστήριο (πέμπτο τμήμα) στις 11 Ιουλίου 2018 στην υπόθεση T-643/13, Rogesa Roheisengesellschaft Saar mbH κατά Ευρωπαϊκής Επιτροπής
      (Υπόθεση C-568/18 P)
      (2019/C 16/36)
      Γλώσσα διαδικασίας: η γερμανική
      
         Αιτούν δικαστήριο
      
      
         Αναιρεσείουσα: Rogesa Roheisengesellschaft Saar mbH (εκπρόσωποι: S. Altenschmidt, D. Jacob, Rechtsanwälte)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 11ης Ιουλίου 2018 στην υπόθεση T-643/13·
               
            
                  —
               
               
                  να ακυρώσει την υπό στοιχεία GestDem 2013/1504 απόφαση της Επιτροπής της 15ης Σεπτεμβρίου 2013·
               
            
                  —
               
               
                  επικουρικώς, να ακυρώσει την απόφαση του Γενικού Δικαστηρίου και να αναπέμψει την υπόθεση στο τελευταίο.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τους ακόλουθους λόγους:
      
                  1.
               
               
                  Το Γενικό Δικαστήριο δεν τήρησε τις απαιτήσεις του κανονισμού (ΕΚ) 1367/2006 (1) για τη μη παροχή ελεύθερης προσβάσεως σε περιβαλλοντικές πληροφορίες. Ερμήνευσε υπερβολικά διασταλτικά τον λόγο για μη παροχή προσβάσεως που προβλέπεται στο άρθρο 4, παράγραφος 2, πρώτη περίπτωση, του κανονισμού (ΕΚ) 1049/2001 (2) σε συνδυασμό με το άρθρο 6, παράγραφος 1, του κανονισμού (ΕΚ) 1367/2006 υπό το πρίσμα των διατάξεων της Συμβάσεως του Aarhus. Το Γενικό Δικαστήριο εσφαλμένα συμπέρανε ότι οι πληροφορίες σχετικά με την από άποψη διοξειδίου του άνθρακα αποδοτικότητα μιας βιομηχανικής μονάδας συνιστούν εμπορικά ευαίσθητες πληροφορίες.
               
            
                  2.
               
               
                  Το Γενικό Δικαστήριο έκρινε ότι δεν υφίστανται περιβαλλοντικές πληροφορίες περί εκπομπών, κατά παράβαση του άρθρου 6, παράγραφος 1, του κανονισμού (ΕΚ) 1367/2006 και του άρθρου 4, παράγραφος 2, του κανονισμού (ΕΚ) 1049/2001.
               
            
                  3.
               
               
                  Το Γενικό Δικαστήριο δεν έλαβε εξάλλου προσηκόντως υπόψη το προβληθέν από την αναιρεσείουσα υπέρτερο δημόσιο συμφέρον που εξυπηρετεί η πρόσβαση στις σχετικές περιβαλλοντικές πληροφορίες.
               
            
         (1)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).
      
         (2)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).